Document ID: 31995R2726

ΚΑΝΟΝΙΣΜΟΣ (ΕΚ) αριθ. 2726/95 ΤΟΥ ΣΥΜΒΟΥΛΙΟΥ της 23ης Νοεμβρίου 1995 για την τροποποίηση του κανονισμού (ΕΚ) αριθ. 3362/94 περί καθορισμού για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπομένων αλιευμάτων (TAC) για το 1995, καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων (TAC) για κάθε τύπο αλιείας ή ομάδα τύπων αλιείας 7 ότι ο κανονισμός (ΕΚ) αριθ. 3362/94 (2) καθορίζει, για ορισμένα αποθέματα ιχθύων και ομάδες αποθεμάτων ιχθύων, τα TAC για το 1995 και ορισμένους όρους υπό τους οποίους είναι δυνατόν να αλιεύονται 7 ότι, δυνάμει των διατάξεων που θεσπίστηκαν κατά την 21η σύνοδο της διεθνούς επιτροπής αλιείας για τη Βαλτική, η Κοινότητα έλαβε μία επιπλέον ποσόστωση γάδου στη Βαλτική για το 1995 7 ότι ενδείκνυται, κατά συνέπεια, να τροποποιηθεί ο κανονισμός (ΕΚ) αριθ. 3362/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας που περιέχεται στο παράρτημα του παρόντος κανονισμού αντικαθιστά τον αντίστοιχο πίνακα του παραρτήματος Ι του κανονισμού (ΕΚ) αριθ. 3362/94.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 1995.

Labels: 6
20